બોલિવૂડમાં રિમેક ફિલ્મોનો દોર શરૃ થયે તો વર્ષો થઈ ગયાં. એક જ નામથી એક, બે નહીં, પણ ચાર, ચાર ફિલ્મો બનતી થઈ છે, ત્યારે બિનપરંપરાગત ફિલ્મો બનાવવા માટે જાણીતા કહો કે પંકાયેલા ફિલ્મ સર્જક સુધીર મિશ્રા ‘દેવદાસ’ની રિમિક ફિલ્મ લઈને આવી રહ્યા છે, પરંતુ તે દેવદાસ કરતાં બિલકુલ અલગ અંદાજની છે જેનું નામ ‘દાસદેવ’ છે. હા, આજ નામની ફિલ્મ આવી રહી છે, જેમાં દેવબાબુ, પારો, ચંદ્રમુખી બધાં જોવા મળશે, પરંતુ મોડર્ન સ્વરૃપમાં. જાને ભી દો યારો, ઇસ રાત કી સુબહ નહીં, ધારાવી, હજારો ખ્વાઈસે એસી, ચમેલી, ખોયા ખોયા ચાંદ, જેવી અનેક હિટ અને હટકે ફિલ્મ આપનારા સુધીર મિશ્રા આ વખતે પણ એક અલગ ફિલ્મ લઈને આવી રહ્યા છે, જેનું નામ જ લોકોને વિચારમગ્ન કરે છે. ‘દાસદેવ’ જે ‘દેવદાસ’થી બિલકુલ અલગ ટેસ્ટની ફિલ્મ છે.